Lõpetuseks pentaxistidele rõõmustamiseks ka ikka midagi - mitmetel Pentaxi digipeeglites (nagu näiteks K10D ja K20D) olemas seadetes (Custom settings->Program line) selline salapärane asi nagu MTF priority. Väljavõte K10D manuaalist (lk 145): "MTF prioriteet on automaatne säriporgramm, mis üritab valida parima ava antud objektiivi jaoks. Toimib kõige paremini DA, D FA, FA ning Fa J objektiividega". Nii et valida seal seadeteks MTF ja samas Custom settings'ite menüüs Green button'i vajutamise mõjuks panna Program Line, siis peaks teoorias kaamera suutma Pentaxi enda objektiivide puhul valida sobivad avaparameetrid lähtuvalt objektiivide võimekusest. Ilmselt eriti kasulik asi selliste objektiivide puhul, millel erinevused on suuremad ja muutused järsud. Ühe stopi võrra ava muutes võib sellisel juhul pildikvaliteet muutuda tuntavalt paremaks.